Yaponiyada kuchli qor yog‘ishi oqibatida 8 kishi halok bo‘lib, 270 dan ortiq kishi jabrlandi (video)

Yaponiya sohillarida kuchli qor yog‘di, deb yozadi “Kommersant”. Mahalliy NHK telekanali ma’lumotlariga ko‘ra, ofat oqibatida 8 kishi halok bo‘lib, 270 dan ortiq kishi jabrlangan.

 Skrin: Videodan kadr
Kuchli qor tufayli yo‘llarda tirbandliklar yuzaga keldi, 500 dan ziyod aviareyslar bekor qilindi. Tabiiy ofat oqibatlarini bartaraf qilishga mamlakat O‘z-o‘zini mudofaa qilish kuchlari otryadlari jalb qilindi. Niigata, Toyama, Isikava, Fukui va Gifu prefekturalari eng ko‘p jabr ko‘rdi. Ushbu hududlar aholisiga uyda qolish tavsiya etilmoqda. Sinoptiklar hisob-kitoblariga ko‘ra, qor yog‘ishi ikkinchi kun ham to‘liq davom etadi.